Na temelju članka 18. točka 6. Zakona o turističkim zajednicama i promicanju hrvatskog turizma („Narodne novine“, broj 52/19, 42/20) i članka 23. točka 6. Statuta Turističke zajednice Grada Ivanić-Grada („Službeni glasnik Grada Ivanić-Grada“, broj 05/20), Turističko vijeće Turističke zajednice Grada Ivanić-Grada na svojoj 5. Sjednici održanoj dana 10.3. 2022. godine donijelo je sljedeću

**O D L U K U**

**o raspisivanju javnog natječaja za izbor direktora**

**Turističke zajednice Grada Ivanić-Grada**

Članak 1.

Turističko vijeće Turističke zajednice Grada Ivanić-Grada (u daljnjem tekstu: Turističko vijeće) raspisuje javni natječaj za izbor direktora Turističke zajednice Grada Ivanić-Grada (u daljnjem tekstu: javni natječaj).

Javni natječaj objavit će se na mrežnim stranicama Turističke zajednice Grada Ivanić-Grada <https://www.tzig.hr/> i u „Narodnim novinama“.

Tekst javnog natječaja sastavni je dio ove Odluke.

Članak 2.

Izrazi koji se koriste u ovoj Odluci, a koji imaju rodno značenje, odnose se jednako na muški i ženski rod.

Članak 3.

Turističko vijeće će posebnom odlukom imenovati povjerenstvo za provedbu javnog natječaja u sastavu od tri (3) člana iz reda članova Turističkog vijeća.

Nakon provedbe javnog natječaja, direktora Turističke zajednice Grada Ivanić-Grada imenovat će Turističko vijeće na vrijeme od četiri (4) godine.

Članak 4.

Ova Odluka stupa na snagu danom objave na mrežnim stranicama Turističke zajednice Grada Ivanić-Grada.

TURISTIČKO VIJEĆE

TURISTIČKE ZAJEDNICE

GRADA IVANIĆ-GRADA

KLASA: Predsjednik Turističkog vijeća:

URBROJ:

Ivanić-Grad, 10.3. 2022. Javor Bojan Leš, dr.vet.med.